සෞඛ්‍ය ඇමතිනි පවිත්‍රා වන්නිආරච්චිගේ අත්සනින් යුතුව නිකුත් කළ එම ගැසට් නිවේදනයට අනුව මෙතෙක් පැවති ගැසට් නිවේදන මගින් ක්‍රියාත්මක වූ නිරෝධායන නියෝග සංශෝධනයට ලක් කෙරෙනවා.රජය මගින් මෙලෙස කොරෝනා ආසාදිත වී මියයන පුද්ගලයන්ගේ මෘතදේහ භූමිදානය කිරීමට නිල වශයෙන් පියවර ගැනීම පසුගියදා මෙරට සංචාරයක නිරත වූ පාකිස්ථාන අග්‍රාමාත්‍ය ඉම්රාන් ඛාන්ගේ පැසසුමට ලක්වී තිබෙනවා.ට්විටර් සටහනක් තබමින් ඔහු සඳහන් කලේ කොරෝනා මෘත දේහ භූමිදානය කිරීමට ඉඩ සලසමින් රජය නිල දැනුම්දීමක් සිදුකිරීම පිළිබඳ සතුටට පත්වන අතර, ඒ සම්බන්ධයෙන් ලක් රජයේ නායකත්වයට තුති පුද කරන බවයි.